pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.กห. ลงพื้นที่ตรวจเยี่ยมหน่วยและส่วนราชการที่เกี่ยวข้อง ณ จ.เชียงราย และ จ.พะเยา ก่อนการประชุม ครม. อย่างเป็นทางการนอกสถานที่ ครั้งที่ 2/2567
วันอังคารที่ 19 มีนาคม 2567
รมว.กห. ลงพื้นที่ตรวจเยี่ยมหน่วยและส่วนราชการที่เกี่ยวข้อง ณ จ.เชียงราย และ จ.พะเยา ก่อนการประชุม ครม. อย่างเป็นทางการนอกสถานที่ ครั้งที่ 2/2567
วันนี้ (18 มีนาคม 2567) นายสุทิน คลังแสง รัฐมนตรีว่าการกระทรวงกลาโหม พร้อมคณะ ได้เดินทางไปราชการเพื่อตรวจเยี่ยมการบูรณาการทํางานร่วมกับสถานีควบคุมไฟป่าดอยตุง ซึ่งมีภารกิจหน้าที่หลักเกี่ยวกับการควบคุม ป้องกัน
และบริหารจัดการเรื่องไฟป่าบนพื้นที่ทรงงานอันเนื่องมาจากพระราชดําริ โดยได้ชมการแสดงเครื่องมือและอุปกรณ์ที่ใช้ในการดับเพลิง หรือทุเลาเหตุที่เกิดเพลิงไหม้ รวมถึงการใช้งานโดรนเพื่อเข้าตรวจบนพื้นที่ที่เข้าไปได้ยาก ซึ่งสถานีนี้ยังเปิดให้บริการลานกางเต้นท์สําหรับนักท่องเที่ยวที่อยากสัมผัสธรรมชาติด้วย
และเดินทางไปเยี่ยมการปฏิบัติงาน ตลอดจนมอบสิ่งของบํารุงขวัญให้กับกําลังพลของหน่วยเฉพาะกิจทัพเจ้าตาก ณ ฐานปฏิบัติการดอยช้างมูบ ที่ตั้งบ้านอีกอผาฮี้ ต.โป่งงาม อ.แม่สาย จ.เชียงราย ซึ่งในอดีตที่ผ่านมาเมื่อปี พ.ศ.2544 เคยเกิดเหตุการณ์พิพาท "ปัญหากู่เต็งนาโย่ง“ ตามแนวชายแดนระหว่างประเทศไทยกับสาธารณรัฐแห่งสหภาพเมียนมา
ในการนี้ รมว.กห. ได้กล่าวชื่นชมว่า “เป็นด่านหน้าที่มีภารกิจสําคัญในการปฏิบัติภารกิจปกป้องอธิปไตย การจัดระเบียบและการรักษาความมั่นคงตามแนวชายแดน การประสานความร่วมมือกับประเทศเพื่อนบ้าน ตลอดจนความปลอดภัยในชีวิตและทรัพย์สินของประชาชน รวมทั้งสามารถควบคุมและเฝ้าระวังการลักลอบลําเลียงยาเสพติดและสิ่งผิดกฎหมายทุกรูปแบบได้อย่างมีประสิทธิภาพ ตลอดจนในภาวะปกติ ได้เปิดพื้นที่บางส่วนให้กับประชาชนและนักท่องเที่ยวขึ้นมาชมวิวและมีจุดกางเต็นท์ให้พักค้างแรมได้โดยไม่คิดค่าใช้จ่าย อันเป็นการส่งเสริมการท่องเที่ยวเชิงสร้างสรรค์ ทั้งนี้ ในพื้นที่ใกล้เคียงมีวัดพระธาตุดอยเวา และวัดพระธาตุดอยตุง ที่สามารถไปกราบไหว้สักการะอีกด้วย“ จึงขอขอบคุณกําลังพลทุกระดับที่ได้ร่วมแรงร่วมใจกันปฏิบัติหน้าที่อย่างเข้มแข็งและด้วยความเสียสละ จนทําให้ภารกิจทั้งหลายบรรลุผลสําเร็จเป็นอย่างดี
หลังจากนั้นยังได้เดินทางต่อไปที่ค่ายขุนเจืองธรรมิกราช อ.เมือง จ.พะเยา เพื่อตรวจศูนย์บําบัดฟื้นฟูผู้ติดยาเสพติด มณฆลทหารบกที่ 34 (มทบ.34) ซึ่งกระทรวงกลาโหมดําเนินการแก้ไขปัญหายาเสพติด ตามนโนบายเร่งด่วนของรัฐบาลและสอดคล้องกับยุทธศาสตร์ชาติในการพัฒนาทรัพยากรมนุษย์ โดยให้การสนับสนุนบุคลากรทหาร วิทยากร อาคารสถานที่ ร่วมมือกับหน่วยงานสาธารณสุขในการฟื้นฟูบุคคลเหล่านี้ให้มีความรู้มีทักษะในการประกอบสัมมาอาชีพ อีกทั้งได้กล่าวให้ผู้เข้ารับการบําบัดตั้งใจบําบัดพื้นฟูทั้งทางด้านร่างกายและจิตใจ เพื่อพร้อมกลับไปเป็นคนดีของสังคม ต่อด้วยไปตรวจโรงพยาบาลค่ายขุนเจืองธรรมิกราช และเยี่ยมการดูแลสวัสดิการกําลังพลชั้นผู้น้อยที่บ้านพักกําลังพล มทบ.34
สําหรับในวันพรุ่งนี้ (19 มีนาคม 2567) มีกําหนดเข้าร่วมการประชุม ครม. อย่างเป็นทางการนอกสถานที่ ครั้งที่ 2/2567 ณ หอประชุมพญางําเมือง มหาวิทยาลัยพะเยา ต่อไป
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-Official Visit of Lord Cameron on 20 March 2024
วันอังคารที่ 19 มีนาคม 2567
19/03/2567
Official Visit of Lord Cameron on 20 March 2024
Official Visit of Lord Cameron on 20 March 2024
March 19, 2024,Government Spokesperson Chai Wacharonke disclosed that The Right Honourable Lord Cameron of Chipping Norton, Secretary of State for Foreign, Commonwealth, and Development Affairs of the United Kingdom of Great Britain and Northern Ireland, will pay an official visit to Thailand on 20 March 2024.
During this visit, Lord Cameron will pay a courtesy call on H.E. Srettha Thavisin, Prime Minister and Minister of Finance and will have a bilateral meeting with H.E. Mr. Parnpree Bahiddha-Nukara, Deputy Prime Minister and Minister of Foreign Affairs, to strengthen cooperation in trade and investment, security and defence, science, technology and innovation (STI), climate change, tourism, and people-to-people exhanges.
Thailand and the UK will formally announce their relations as Strategic Partnership. The Foreign Ministers of the two countries will sign “Thailand-UK Strategic Partnership Roadmap”, to reaffirm their shared commitment to promoting comprehensive cooperation in 8 key areas, namely (1) economy, trade, and investment; (2) politics, parliament and multilateralism; (3) security and defence; (4) climate change, energy, green economy, and sustainable development; (5) agriculture, (6) digital, science, technology and innovation, (7) public health, and (8) people-to-people relations, education and soft power.
The UK will be the first country in Europe that Thailand will announce a strategic partnership with. Moreover, Both sides will celebrate the 170th Anniversary of Diplomatic Relations next year (2025).
รัฐบาลไทย-ข่าวทำเนียบรัฐบาล-กรมทางหลวงชนบทจัดประชุมการมีส่วนร่วมภาคประชาชน โครงการก่อสร้างงานเสริมผิวลาดยางแอสฟัลท์ติกคอนกรีต งานบำรุงถนนสาย ชร.4029 จังหวัดเชียงราย
วันอังคารที่ 19 มีนาคม 2567
กรมทางหลวงชนบทจัดประชุมการมีส่วนร่วมภาคประชาชน โครงการก่อสร้างงานเสริมผิวลาดยางแอสฟัลท์ติกคอนกรีต งานบํารุงถนนสาย ชร.4029 จังหวัดเชียงราย
...
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 17 (เชียงราย) จัดประชุมการมีส่วนร่วมภาคประชาชน โครงการก่อสร้างงานเสริมผิวลาดยางแอสฟัลท์ติกคอนกรีต งานบํารุงถนนทางหลวงชนบทสาย ชร.4029 แยก ทล.1155 - บ้านผาตั้ง อําเภอเวียงแก่น จังหวัดเชียงราย โดยแลกเปลี่ยนและรับฟังความคิดเห็นของประชาชนในพื้นที่ พร้อมลงนามบันทึกความร่วมมือ 3 ฝ่าย ระหว่าง ทช. ผู้รับจ้าง และผู้แทนประชาชน จํานวน 41 คน ณ หอประชุมโรงเรียนภาษาจีนบ้านผาตั้ง อําเภอเวียงแก่น จังหวัดเชียงราย การประชุมครั้งนี้ ทช. ได้นําเสนอความเป็นมา ลักษณะโครงการ รายงานขั้นตอนการก่อสร้าง พร้อมทั้งรับฟังข้อเสนอแนะและความคิดเห็นจากผู้เข้าร่วมประชุม เพื่อนําไปสรุปผลก่อนเริ่มดําเนินโครงการ ให้การก่อสร้างเป็นไปตามวัตถุประสงค์และเป็นประโยชน์ต่อประชาชนให้มากที่สุด ซึ่งประชาชนส่วนใหญ่เห็นด้วยกับการดําเนินโครงการ
ทั้งนี้ ก่อนเข้าพื้นที่โครงการ ทช. ได้เน้นย้ําด้านความปลอดภัย การติดตั้งป้ายเตือนเพื่อความปลอดภัยในการเดินทางของประชาชน โครงการก่อสร้างดังกล่าวจะก่อสร้างถนนผิวจราจรแอสฟัลท์ติกคอนกรีต ผิวจราจรกว้าง 6 เมตร พร้อมติดตั้งป้ายจราจรและอุปกรณ์อํานวยความปลอดภัย ตั้งแต่ช่วง กม.ที่ 11+125 - 13+000 ระยะทาง 1.875 กิโลเมตร ใช้งบประมาณ 5.894 ล้าน คาดว่าดําเนินการก่อสร้างแล้วเสร็จภายในเดือนมิถุนายน 2567
รัฐบาลไทย-ข่าวทำเนียบรัฐบาล-โฆษกรัฐบาลเผยลอร์ดแคเมอรอนแห่งชิปปิงนอร์ตันมีกำหนดพบนายกฯ ในโอกาสเยือนไทยอย่างเป็นทางการพรุ่งนี้ (20 มี.ค. 2567)
วันอังคารที่ 19 มีนาคม 2567
19/03/2567
โฆษกรัฐบาลเผยลอร์ดแคเมอรอนแห่งชิปปิงนอร์ตันมีกําหนดพบนายกฯ ในโอกาสเยือนไทยอย่างเป็นทางการพรุ่งนี้ (20 มี.ค. 2567)
เพื่อกระชับความร่วมมือระหว่างกันทุกมิติ การค้า ความมั่นคง วิทยาศาสตร์ สิ่งแวดล้อม การท่องเที่ยว  และการแลกเปลี่ยนระดับประชาชน
วันนี้ (19 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยถึงการเยือนไทยอย่างเป็นทางการของ ลอร์ดแคเมอรอนแห่งชิปปิงนอร์ตัน (The Right Honourable Lord Cameron of Chipping Norton) รัฐมนตรีว่าการกระทรวงการต่างประเทศสหราชอาณาจักร ในวันที่ 20 มีนาคม 2567
โฆษกประจําสํานักนายกรัฐมนตรีกล่าวว่า ในการเดินทางครั้งนี้ ลอร์ดแคเมอรอนแห่งชิปปิงนอร์ตันมีกําหนดเข้าเยี่ยมคารวะนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และพบหารือกับนายปานปรีย์ พหิทธานุกร รองนายกรัฐมนตรีและรัฐมนตรีว่าการกระทรวงการต่างประเทศ เพื่อกระชับความร่วมมือด้านการค้าและการลงทุน ความมั่นคงและการทหาร วิทยาศาสตร์เทคโนโลยีและนวัตกรรม การเปลี่ยนแปลงสภาพภูมิอากาศ การท่องเที่ยว และการแลกเปลี่ยนในระดับประชาชน
โดยการเยือนของรัฐมนตรีว่าการกระทรวงการต่างประเทศสหราชอาณาจักรครั้งนี้มีวัตถุประสงค์สําคัญ คือ การประกาศความสัมพันธ์ระหว่างประเทศไทยและสหราชอาณาจักรเป็นหุ้นส่วนทางยุทธศาสตร์ (Strategic Partnership) อย่างเป็นทางการ รัฐมนตรีว่าการกระทรวงการต่างประเทศของทั้งสองประเทศจะลงนามแผนการ ความเป็นหุ้นส่วนทางยุทธศาสตร์ไทย-สหราชอาณาจักร (Thailand-UK Strategic Partnership Roadmap) เพื่อส่งเสริมความเป็นหุ้นส่วนอย่างรอบด้านในสาขาที่เป็นประโยชน์ร่วมกัน 8 สาขา ได้แก่ สาขา (1) เศรษฐกิจการค้า และการลงทุน (2) การเมือง รัฐสภาและพหุภาคี (3) ความมั่นคงและกลาโหม (4) การเปลี่ยนแปลงสภาพภูมิอากาศ พลังงาน เศรษฐกิจสีเขียว และการพัฒนาที่ยั่งยืน (5) เกษตรกรรม (6) ดิจิทัล วิทยาศาสตร์เทคโนโลยีและนวัตกรรม (7) สาธารณสุข และ (8) ความสัมพันธ์ระดับประชาชน การศึกษา และซอฟต์พาวเวอร์
ทั้งนี้ สหราชอาณาจักรจะเป็นประเทศแรกในภูมิภาคยุโรปที่ประเทศไทยประกาศความเป็นหุ้นส่วนทางยุทธศาสตร์ โดยทั้งสองฝ่ายมีกําหนดจะเฉลิมฉลองครบรอบ 170 ปี ของความสัมพันธ์ทางการทูตระหว่างกันในปีหน้า (2568)
รัฐบาลไทย-ข่าวทำเนียบรัฐบาล-กยศ. ออกเกียรติบัตร 2.9 ล้านฉบับ ให้ผู้กู้ที่มีประวัติการชำระเงินคืนดี เพื่อขอบคุณและเป็นเครื่องยืนยันว่ามีวินัยทางการเงินที่ดี
วันอังคารที่ 19 มีนาคม 2567
19/03/2567
กยศ. ออกเกียรติบัตร 2.9 ล้านฉบับ ให้ผู้กู้ที่มีประวัติการชําระเงินคืนดี เพื่อขอบคุณและเป็นเครื่องยืนยันว่ามีวินัยทางการเงินที่ดี
กยศ. ออกเกียรติบัตรผู้กู้ยืมเงินที่มีประวัติการชําระเงินคืนดี 2.9 ล้านราย เพื่อขอบคุณและเป็นกําลังใจให้แก่ผู้กู้ยืมเงินรุ่นพี่ที่มีความรับผิดชอบและมีวินัยทางการเงินที่ดีในการมอบโอกาสทางการศึกษาที่มีค่าให้แก่รุ่นน้อง
กองทุนเงินให้กู้ยืมเพื่อการศึกษา (กยศ.) ออกเกียรติบัตรผู้กู้ยืมเงินที่มีประวัติการชําระเงินคืนดี 2.9 ล้านราย แบ่งเป็น 3 ระดับ ได้แก่ ระดับดีเลิศ ระดับดีเยี่ยม และระดับดี เพื่อขอบคุณและเป็นกําลังใจให้แก่ผู้กู้ยืมเงินรุ่นพี่ที่มีความรับผิดชอบและมีวินัยทางการเงินที่ดีในการมอบโอกาสทางการศึกษาที่มีค่าให้แก่รุ่นน้อง โดยสามารถดาวน์โหลดเกียรติบัตรได้ที่เว็บไซต์ กยศ. ตั้งแต่บัดนี้เป็นต้นไป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “ขณะนี้ กองทุนฯได้จัดทําเกียรติบัตรขึ้นเพื่อมอบให้แก่ผู้กู้ยืมเงินที่มีประวัติการชําระหนี้ที่ดี จํานวน 2.9 ล้านราย เพื่อเป็นการขอบคุณและเป็นขวัญกําลังใจให้แก่ผู้กู้ยืมเงินรุ่นพี่ที่ส่งมอบโอกาสทางการศึกษาที่มีค่าให้แก่รุ่นน้อง โดยแบ่งกลุ่มผู้กู้ยืมเงินที่มีประวัติการชําระหนี้ที่ดีเป็น 3 ประเภท ได้แก่ ประเภทที่ 1 กลุ่มผู้กู้ดีเลิศ : ผู้กู้ยืมที่ไม่เคยผิดนัดชําระหนี้เลยแม้แต่ครั้งเดียว และมีสถานะปิดบัญชีเป็นที่เรียบร้อยแล้ว ประเภทที่ 2 กลุ่มผู้กู้ดีเยี่ยม : ผู้กู้ยืมที่ชําระเงินคืนปิดบัญชีเป็นที่เรียบร้อยแล้ว ประเภทที่ 3 กลุ่มผู้กู้ดี : ผู้กู้ยืมที่อยู่ระหว่างการชําระเงินคืนสถานะปกติ (ไม่ค้างชําระ) ซึ่งอยู่ระหว่างการชําระเงินอย่างต่อเนื่อง ทั้งนี้ มีผู้กู้ยืมจํานวนมากที่ได้รับโอกาสทางการศึกษาได้มีอนาคตที่ดี มีหน้าที่การงานที่ดีอยู่ในหน่วยงานทั้งภาครัฐและภาคเอกชน ตลอดจนทําประโยชน์ต่อสังคมและประเทศชาติ กองทุนฯจึงขอเชิญชวนให้ผู้กู้ยืมเงินที่มีคุณสมบัติดังกล่าวเข้าระบบเพื่อดาวน์โหลดเกียรติบัตรได้ที่เว็บไซต์ www.studentloan.or.th ตั้งแต่บัดนี้เป็นต้นไป โดยเกียรติบัตรที่มอบให้กับผู้กู้ยืมนั้นเป็นการแสดงว่าเป็นผู้ที่มีความรับผิดชอบและมีวินัยทางการเงิน และสามารถใช้รับสิทธิพิเศษในกิจกรรมตามเงื่อนไขที่กองทุนฯกําหนดต่อไป
กองทุนฯได้ดําเนินการให้กู้ยืมเงินตั้งแต่ปี 2539 เป็นต้นมาจนถึงปัจจุบัน มีผู้กู้ยืมเงินรวมทั้งสิ้น 6.8 ล้านราย สําหรับกลุ่มผู้กู้ยืมที่ไม่เคยผิดนัดชําระและผู้กู้ยืมที่อยู่ในช่วงปลอดหนี้ หากมาชําระหนี้ปิดบัญชีจะได้รับการลดหย่อนเงินต้น 3% ณ วันที่ชําระหนี้ปิดบัญชี ทั้งนี้ กองทุนฯเชื่อว่าผู้กู้ยืมที่ได้รับโอกาสทางการศึกษาทุกคนล้วนเป็นกําลังสําคัญในการทําประโยชน์ให้แก่สังคม รวมถึงขับเคลื่อนและพัฒนาประเทศให้มีความเจริญก้าวหน้าได้ โดยเฉพาะผู้กู้ยืมเงินที่มีจิตสํานึกความรับผิดชอบและมีวินัยทางการเงินที่ดี กองทุนฯขอขอบคุณผู้กู้ยืมทุกท่านที่เป็นส่วนหนึ่งในการส่งต่อโอกาสทางการศึกษาให้แก่นักเรียน นักศึกษารุ่นน้องต่อไป” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-สิทธิทหารใหม่ ยิ่งใหญ่กว่าที่คิด
วันอังคารที่ 19 มีนาคม 2567
สิทธิทหารใหม่ ยิ่งใหญ่กว่าที่คิด
...
รัฐบาลไทย-ข่าวทำเนียบรัฐบาล-กรมทางหลวงชนบท ก่อสร้างและยกระดับถนนสาย นว.4112 จังหวัดนครสวรรค์  แล้วเสร็จ
วันอังคารที่ 19 มีนาคม 2567
กรมทางหลวงชนบท ก่อสร้างและยกระดับถนนสาย นว.4112 จังหวัดนครสวรรค์  แล้วเสร็จ
....
กรมทางหลวงชนบท กระทรวงคมนาคม โดยสํานักบํารุงทาง ดําเนินโครงการก่อสร้างและยกระดับชั้นทางถนนทางหลวงชนบทสาย นว.4112 แยก ทล.3196 - บ้านลําเหนือ อําเภอตาคลี จังหวัดนครสวรรค์ แล้วเสร็จ ซึ่งเป็นการก่อสร้างถนนผิวจราจรแอสฟัลท์ติกคอนกรีต กว้าง 9 เมตร ขนาด 2 ช่องจราจร กว้างช่องจราจรละ 3 เมตร ไหล่ทางกว้างข้างละ 1.5 เมตร พร้อมติดตั้งเครื่องหมายจราจร และอุปกรณ์อํานวยความปลอดภัย ตั้งแต่ช่วง กม.ที่ 8+000 - 14+000 ระยะทาง 6 กิโลเมตร ใช้งบประมาณ 42.985 ล้านบาท ทั้งนี้ ถนนสายดังกล่าวประชาชนในพื้นที่ ใช้เป็นเส้นทางขนส่งพืชผลทางการเกษตร และเป็นเส้นทางเข้าสู่สถานที่ราชการ มีปริมาณการจราจรมากถึง 1,338 คัน/วัน การก่อสร้างและปรับปรุงถนนสายดังกล่าวจะช่วยรองรับปริมาณการจราจรที่มากขึ้น พร้อมยกระดับคุณภาพชีวิตและเพิ่มประสิทธิคมนาคมในประชาชนได้เดินทางอย่างสะดวกปลอดภัย รวมทั้งสามารถใช้เป็นเส้นทางลัด เส้นทางเลี่ยง เข้าสู่อําเภอบ้านหมี่ จังหวัดลพบุรี และอําเภออินทร์บุรี จังหวัดสิงห์บุรี ได้ด้วย
รัฐบาลไทย-ข่าวทำเนียบรัฐบาล-กระทรวงเกษตรฯ ผนึก สำนักงานกองทุนหมู่บ้านฯ สานความร่วมมือเสริมองค์ความรู้ พัฒนาทักษะอาชีพปศุสัตว์
วันอังคารที่ 19 มีนาคม 2567
กระทรวงเกษตรฯ ผนึก สํานักงานกองทุนหมู่บ้านฯ สานความร่วมมือเสริมองค์ความรู้ พัฒนาทักษะอาชีพปศุสัตว์
กระทรวงเกษตรฯ ผนึก สํานักงานกองทุนหมู่บ้านฯ สานความร่วมมือเสริมองค์ความรู้ พัฒนาทักษะอาชีพปศุสัตว์ หวังยกระดับการผลิตเนื้อสัตว์คุณภาพสูง ส่งออกตลาดทั้งในและต่างประเทศ
วันนี้ 19 มี.ค.67 เวลาประมาณ 09.00 น. ก่อนการประชุมคณะรัฐมนตรีอย่างเป็นทางการนอกสถานที่ ครั้งที่ 2/2567 ณ มหาวิทยาลัยพะเยา นายสมศักดิ์ เทพสุทิน รองนายกรัฐมนตรี เป็นประธานพิธีลงนามบันทึกข้อตกลงความร่วมมือ เรื่อง การส่งเสริมและให้ความช่วยเหลือทางวิชาการและเทคโนโลยี ในการพัฒนาอาชีพที่เกี่ยวข้องกับปศุสัตว์ให้กับกองทุนหมู่บ้านและชุมชนเมือง ระหว่าง สํานักงานกองทุนหมู่บ้านและชุมชนเมืองแห่งชาติ (กทบ.) กับกรมปศุสัตว์ กระทรวงเกษตรและสหกรณ์ โดยมี ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ นางพวงเพชร ชุนละเอียด รัฐมนตรีประจําสํานักนายกรัฐมนตรี นายไชยา พรหมา รัฐมนตรีช่วยว่าการกระทรวงเกษตรและสหกรณ์ นายอนุชา นาคาศัย รัฐมนตรีช่วยว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ ร่วมเป็นสักขีพยาน ณ หอประชุมพญางําเมือง มหาวิทยาลัยพะเยา อําเภอเมืองพะเยา จังหวัดพะเยา
ร้อยเอก ธรรมนัส กล่าวว่า ภายใต้ความร่วมมือของทั้งสองหน่วยงาน เชื่อมั่นว่าจะช่วยส่งเสริม สนับสนุน สร้างงาน สร้างอาชีพ สร้างรายได้ อีกทั้งช่วยยกระดับการผลิตโคเนื้อที่มีคุณภาพสู่ตลาดทั้งในและต่างประเทศ ตามนโยบายรัฐบาลนายกฯ เศรษฐา ทวีสิน ที่มุ่งยกระดับชีวิตความเป็นอยู่เกษตรกรให้มีรายได้เพิ่มขึ้น 3 เท่าในเวลา 4 ปี
สําหรับวัตถุประสงค์ของความร่วมมือในครั้งนี้ เพื่อส่งเสริมและพัฒนาอาชีพการเลี้ยงสัตว์ของสมาชิกกองทุนหมู่บ้านและชุมชนเมือง ให้สามารถเข้าถึงโอกาสในการพัฒนาทักษะด้านอาชีพการเลี้ยงสัตว์คุณภาพสูง อาทิ การเลี้ยงโค แพะ แกะ เพื่อสร้างความมั่นคงทางอาหาร ยกระดับการผลิตเนื้อสัตว์ที่มีคุณภาพสูงสู่ตลาดภายในประเทศและต่างประเทศ เพื่อสร้างระบบเศรษฐกิจระดับฐานรากในระดับหมู่บ้านและชุมชนให้มีความเข้มแข็งและยั่งยืน อีกทั้ง เพื่อส่งเสริม สนับสนุน การสร้างงาน สร้างอาชีพ สร้างรายได้ ลดภาระค่าครองชีพให้กับสมาชิกกองทุนหมู่บ้านและชุมชนเมือง
โดยกรมปศุสัตว์ ให้การสนับสนุนบุคลากร วิชาการและองค์ความรู้ ตลอดจนเทคโนโลยีต่าง ๆ ที่จําเป็น เพื่อเพิ่มประสิทธิภาพในการผลิตโคเนื้อของเกษตรกร ทั้งด้านการปรับปรุงและขยายพันธุ์สัตว์ โดยวิธีผสมเทียมด้วยน้ําเชื้อพันธุ์ดีและจัดทําใบรับรองพันธุ์ประวัติ และการจัดการด้านอาหารสัตว์ รวมถึงการจัดการฟาร์ม และสนับสนุนการดูแลสุขภาพสัตว์ การป้องกันควบคุมโรค ตลอดจนให้คําปรึกษา แนะนําการปฏิบัติงานต่าง ๆ ขณะที่ กทบ. ให้การสนับสนุนแหล่งเงินเกี่ยวกับการประกอบอาชีพการเลี้ยงโคและสัตว์อื่นที่เกี่ยวข้องกับปศุสัตว์ ประสานงานองค์กร หน่วยงานของรัฐ และเอกชน ด้านวิชาการหรือองค์ความรู้ เทคโนโลยี แก่กองทุนหมู่บ้านและชุมชนเมืองในการเพิ่มประสิทธิภาพเกี่ยวกับปศุสัตว์
รัฐบาลไทย-ข่าวทำเนียบรัฐบาล-​นายกฯ กำชับหน่วยงานที่เกี่ยวข้องปฏิบัติตามข้อตกลงองค์การการค้าโลก ( WTO ) ระหว่างประเทศ ลดการนำเข้าสินค้าเกษตรที่มีกระบวนการผลิตเกี่ยวกับการเผา
วันอังคารที่ 19 มีนาคม 2567
19/03/2567
​นายกฯ กําชับหน่วยงานที่เกี่ยวข้องปฏิบัติตามข้อตกลงองค์การการค้าโลก ( WTO ) ระหว่างประเทศ ลดการนําเข้าสินค้าเกษตรที่มีกระบวนการผลิตเกี่ยวกับการเผา
​นายกฯ กําชับหน่วยงานที่เกี่ยวข้องปฏิบัติตามข้อตกลงองค์การการค้าโลก ( WTO ) ระหว่างประเทศ ลดการนําเข้าสินค้าเกษตรที่มีกระบวนการผลิตเกี่ยวกับการเผา
วันนี้ (19 มี.ค. 67) เวลา 11.30 น. ณ บริเวณด้านหน้าหอประชุมพญางําเมือง มหาวิทยาลัยพะเยา ตําบลแม่กา อําเภอเมืองพะเยา จังหวัดพะเยา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์หลังการประชุมคณะรัฐมนตรีสัญจรนอกพื้นที่อย่างเป็นทางการ ครั้งที่ 2/2567 ระหว่างวันที่ 18 - 19 มีนาคม 2567 ณ จังหวัดพะเยา ว่า ตามที่มีการสั่งการให้หน่วยงานที่เกี่ยวข้องใช้มาตรการลดหรือ ห้ามนําเข้าสินค้าเกษตร จากประเทศเพื่อนบ้านที่พิสูจน์ได้ว่ามีกระบวนการผลิตที่เกี่ยวกับการเผาว่า ปัจจุบันไทยได้รับผลกระทบจากการเผาในประเทศเพื่อนบ้านอย่างต่อเนื่อง ดังนั้น จึงขอให้กระทรวงพาณิชย์ออกประกาศการส่งออก และการนําเข้าในราชอาณาจักรเพื่อกําหนดนโยบายการนําเข้าข้าวโพดจากต่างประเทศ โดยเฉพาะช่วงไฮซีซัน ขอให้เป็นไปตามข้อตกลงองค์การการค้าโลก ( WTO ) ระหว่างประเทศ ตรงนี้เป็นเรื่องสําคัญ ซึ่งจะต้องให้ตรงกับร่างพระราชบัญญัติ (พ.ร.บ.) บริหารจัดการเพื่ออากาศสะอาด พ.ศ. .... ที่กําลังจะผ่านการพิจารณาของที่ประชุมสภาฯ
รัฐบาลไทย-ข่าวทำเนียบรัฐบาล-โฆษกรัฐบาลเชื่อมั่นรายได้ชาวนาปีนี้เพิ่มแน่ เป็นไปตามความตั้งใจรัฐบาลสร้างรอยยิ้มให้ชาวนา
วันอังคารที่ 26 มีนาคม 2567
26/03/2567
โฆษกรัฐบาลเชื่อมั่นรายได้ชาวนาปีนี้เพิ่มแน่ เป็นไปตามความตั้งใจรัฐบาลสร้างรอยยิ้มให้ชาวนา
โฆษกรัฐบาลเชื่อมั่นรายได้ชาวนาปีนี้เพิ่มแน่ เป็นไปตามความตั้งใจรัฐบาลสร้างรอยยิ้มให้ชาวนา
วันที่ 26 มีนาคม 2567 นายชัย วัชรงค์ โฆษกประจําสํานักนายกรัฐมนตรีชี้แจงด้วยความเชื่อมั่นราคาข้าวเปลือกนาปรังปีนี้ ถือว่าสูงที่สุดในรอบสิบปีที่ผ่านมา
โดยในปีนี้ข้าวมีราคาสูงกว่าปีที่ผ่านมา ราคาขึ้นมาประมาณ 2,000-3,000 บาทต่อตัน เชื่อมั่นได้ว่าถ้าราคายืนอยู่ในระดับนี้ไปตลอดฤดูนาปีและนาปรังของปี 2567 ซึ่งจะมีปริมาณผลผลิตข้าวเปลือกออกมาประมาณ 35 ล้านตัน หากคํานวนเฉพาะปัจจัยราคาที่เพิ่มขึ้น จะสามารถทํารายได้เพิ่มให้ชาวนาทั้งประเทศได้ราวปีละ 70,000-105,000 ล้านบาท
และหากสามารถเพิ่มผลผลิตต่อไร่ได้ด้วยนโยบายการปรับค่าความเป็นกรดเป็นด่างของดินได้ทั่วประเทศ ประกอบกับการปรับสูตรปุ๋ยใหม่ที่ทันสมัยและเฉพาะเจาะจงกับชนิดของข้าว บวกด้วยการเพิ่มพื้นที่ชลประทานและการพัฒนาสายพันธุ์ข้าว รวมทั้งการเปลี่ยนพื้นที่ปลูกข้าวที่ให้ผลผลิตต่ําไปผลิตสินค้าเกษตรที่ใช้น้ําน้อยกว่าข้าวแต่มีตลาดรองรับได้ดีกว่าและสามารถทํารายได้ที่สูงกว่าข้าว ตามแนวนโยบาย “เพิ่มรายได้ภาคการเกษตรเป็น 3 เท่าใน 4 ปี” ก็จะถือว่าเป็นครั้งแรกในประวัติศาสตร์ของประเทศไทย ที่รัฐบาลสามารถบูรณาการแก้ไขปัญหาเรื่องข้าวได้อย่างครบวงจรจริงๆ
นายชัย กล่าวว่า รัฐบาลโดยการนําของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลังมุ่งมั่นทําตามคําสัญญา ความมุ่งหวังที่ให้ไว้กับเกษตรกร โดยได้ดําเนินการอย่างมีแผนการทํางาน ทํางานเป็น ทํางานจริง โดยเชื่อมั่นว่าเมื่อประกอบกับทุกปัจจัยที่เตรียมการ และดําเนินการไว้ จะทําให้ถึงเวลาที่ชาวนาและเกษตรกรไทยจะยิ้มได้อย่างมีความสุขครับ
รัฐบาลไทย-ข่าวทำเนียบรัฐบาล-รองปลัดนวนิตย์ เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 2/2567
วันอังคารที่ 26 มีนาคม 2567
รองปลัดนวนิตย์ เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 2/2567
รองปลัดนวนิตย์ เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 2/2567
นายนวนิตย์ พลเคน รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 2/2567 ณ ห้องประชุมสํานักตรวจราชการ2 และผ่านระบบ Zoom
โดยที่ประชุมได้รับทราบ สถานะการเงินและผลการดําเนินงานให้ความช่วยเหลือเกษตรกรและผู้ยากจน และผลการอนุมัติปรับปรุงโครงสร้างหนี้ของเกษตรกร นอกจากนี้ ยังได้พิจารณาประเด็นต่าง ๆ คือ
1) ลูกหนี้กองทุนหมุนเวียนฯ จํานวน 15 ราย ขอประนอมหนี้ตามหลักเกณฑ์การอนุมัติให้ตัดหนี้สูญและการประนอมหนี้ๆ
และ 2) ลูกหนี้กองทุนหมุนเวียนฯ จํานวน 9 ราย ขอปรับปรุงโครงสร้างหนี้
รัฐบาลไทย-ข่าวทำเนียบรัฐบาล-พวงเพ็ชร เดินหน้าลุย ปราบบุหรี่ไฟฟ้า ทลายแหล่งจำหน่ายรายใหญ่เมืองชล ยึดของกลางกว่า 6 พันชิ้น มูลค่า 1.8 ล้านบาท
วันอังคารที่ 26 มีนาคม 2567
26/03/2567
พวงเพ็ชร เดินหน้าลุย ปราบบุหรี่ไฟฟ้า ทลายแหล่งจําหน่ายรายใหญ่เมืองชล ยึดของกลางกว่า 6 พันชิ้น มูลค่า 1.8 ล้านบาท
พวงเพ็ชร เดินหน้าลุย ปราบบุหรี่ไฟฟ้า ทลายแหล่งจําหน่ายรายใหญ่เมืองชล ยึดของกลางกว่า 6 พันชิ้น มูลค่า 1.8 ล้านบาท
วันนี้ (26 มี.ค. 67) ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เปิดเผยว่า ตามที่นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีความห่วงใยต่อปัญหาการลักลอบจําหน่ายบุหรี่ไฟฟ้า โดยเฉพาะการแพร่ระบาดของบุหรี่ไฟฟ้าในกลุ่มเด็กและเยาวชน จึงกําชับให้ตนในนามที่เป็นรัฐมนตรีที่กํากับดูแลสํานักงานคณะกรรมการคุ้มครองผู้บริโภค หรือ สคบ. ทํางานเชิงรุกเพื่อปราบปรามแหล่งจําหน่ายบุหรี่ไฟฟ้า ตัดวงจรการแพร่ระบาดทุกพื้นที่
ล่าสุด เมื่อวันที่ 25 มีนาคมที่ผ่านมา นายธสรณ์อัฑฒ์ ธนิทธิพันธ์ เลขาฯ สคบ. ได้สั่งการให้ พ.ต.อ. ประทีป เจริญกัลป์ รองเลขาฯ สคบ. ในฐานะผู้อํานวยการศูนย์ปฏิบัติการพิเศษ ประสานตํารวจ กก.2 บก.สอท. ลงพื้นที่ตรวจสอบร้านลักลอบขายบุหรี่ไฟฟ้าย่าน ต.แสนสุข อ.เมือง จ.ชลบุรี ภายหลังจากได้รับเบาะแสแจ้งว่ามีการแอบซุกซ่อนบุหรี่ไฟฟ้า น้ํายาบุหรี่ไฟฟ้า ไว้ในบ้านหลังหนึ่งเพื่อส่งต่อไปให้ร้านค้าอีกทอดหนึ่ง เจ้าหน้าที่ตํารวจ จึงได้ขอหมายค้นบ้านหลังดังกล่าว เมื่อเดินทางไปถึงพบบุคคลตามหมายค้น เจ้าหน้าที่จึงนําตัวไปยังร้านซึ่งได้เช่าไว้เพื่อขายบุหรี่ไฟฟ้า น้ํายาบุหรี่ไฟฟ้าจํานวน 2 คูหา ซึ่งผลจากการตรวจค้นพบบุหรี่ไฟฟ้าและน้ํายาบุหรี่ไฟฟ้าเป็นจํานวนมาก ชุดปฏิบัติการพิเศษได้ดําเนินการยึดของกลางได้จํานวน 6,600 ชิ้น คิดเป็นมูลค่ารวมกว่า 1.8 ล้านบาท จึงได้ควบคุมตัวผู้ขายและยึดบุหรี่ไฟฟ้าพร้อมน้ํายาบุหรี่ไฟฟ้าส่งให้ สภ.แสนสุข ดําเนินคดีต่อไป
“รัฐบาลเร่งปราบปรามการลักลอบจําหน่ายบุหรี่ไฟฟ้าอย่างจริงจัง หลังพบว่ามีการแพร่ระบาดในกลุ่มเด็กและเยาวชนจํานวนมาก เราพบร้านค้าที่จําหน่ายบุหรี่ไฟฟ้าทั้งในแหล่งชุมชน ใกล้สถานศึกษา และสามารถหาซื้อได้ตามช่องทางออนไลน์ ซึ่งเป็นเรื่องที่น่ากังวลว่าเด็กและเยาวชนเข้าถึงบุหรี่ไฟฟ้าได้ง่าย ตอนนี้เราได้บูรณาการทุกหน่วยงานที่เกี่ยวข้อง ทั้งตํารวจไซเบอร์ กระทรวงดิจิทัลเพื่อเศรษฐกิจและสังคม กระทรวงสาธารณสุข กระทรวงมหาดไทย กรุงเทพมหานคร เพื่อปราบปรามบุหรี่ไฟฟ้าให้หมดไป ทั้งที่จําหน่ายแบบมีหน้าร้านและแบบออนไลน์ และต้องขอความร่วมมือผู้ปกครองดูแลบุตรหลานอย่างใกล้ชิด ไม่ให้ตกเป็นเหยื่อของบุหรี่ไฟฟ้า หมั่นตรวจดูสิ่งของใกล้ตัวบุตรหลาน และตักเตือน ให้ความรู้ถึงโทษภัยบุหรี่ไฟฟ้าที่อาจส่งผลต่อพัฒนาการของเด็ก” ดร.พวงเพ็ชร กล่าว
ทั้งนี้ การลักลอบขายบุหรี่ไฟฟ้า น้ํายาบุหรี่ไฟฟ้า เป็นความผิดตามคําสั่งคณะกรรมการคุ้มครองที่ 8/2558 เรื่อง "ห้ามขายหรือห้ามให้บริการบารากู่ บารากู่ไฟฟ้า บุหรี่ไฟฟ้าหรือน้ํายาสําหรับเติมบุหรี่ไฟฟ้า” ซึ่งหากว่าใครฝ่าฝืนเป็นความผิดตามพระราชบัญญัติคุ้มครองผู้บริโภค พ.ศ. 2522 มีโทษจําคุกไม่เกิน 3 ปี หรือปรับไม่เกิน 6 แสนบาท หรือทั้งจําทั้งปรับ ผู้ใดพบเห็นการลักลอบขายบุหรี่ไฟฟ้า สามารถแจ้งเจ้าหน้าที่ตํารวจในท้องที่ หรือแจ้ง สคบ. ได้ที่สายด่วน 1166 เว็บไซต์ www.ocpb.go.th รวมทั้งศูนย์ดํารงธรรม ในทุกจังหวัด
รัฐบาลไทย-ข่าวทำเนียบรัฐบาล-ปลัดฯ ทส. ร่วมเปิดศูนย์กลางคอนเทนต์ด้านการเปลี่ยนแปลงสภาพภูมิอากาศ "Climate Center Grand Opening" เสริมพลังประเทศไทยสู่เป้าหมาย Net Zero
วันอังคารที่ 26 มีนาคม 2567
ปลัดฯ ทส. ร่วมเปิดศูนย์กลางคอนเทนต์ด้านการเปลี่ยนแปลงสภาพภูมิอากาศ "Climate Center Grand Opening" เสริมพลังประเทศไทยสู่เป้าหมาย Net Zero
ปลัดฯ ทส. ร่วมเปิดศูนย์กลางคอนเทนต์ด้านการเปลี่ยนแปลงสภาพภูมิอากาศ "Climate Center Grand Opening" เสริมพลังประเทศไทยสู่เป้าหมาย Net Zero
ปลัดฯ ทส. ร่วมเปิดศูนย์กลางคอนเทนต์ด้านการเปลี่ยนแปลงสภาพภูมิอากาศ "Climate Center Grand Opening" เสริมพลังประเทศไทยสู่เป้าหมาย Net Zero
วันที่ 25 มีนาคม 2567 เวลา 09.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เป็นประธานสักขีพยานฯ การลงนามความร่วมมือ (MOU) ด้านการขับเคลื่อนนโยบายการรับมือการเปลี่ยนแปลงสภาพภูมิอากาศ ระหว่าง ฐานเศรษฐกิจ และ กรมการเปลี่ยนแปลงสภาพภูมิอากาศและสิ่งแวดล้อม พร้อมปาฐกถาพิเศษในหัวข้อ "บทบาทภาครัฐ เอกชน และสื่อมวลชนกับการรับมือโลกร้อน" ในงาน Climate Center Grand Opening โดยมี นางชญานันท์ ภักดีจิตต์ รองปลัดกระทรวงฯ ดร.พิรุณ สัยยะสิทธิ์พานิช อธิบดีกรมการเปลี่ยนแปลงสภาพภูมิอากาศและสิ่งแวดล้อม พร้อมด้วยผู้บริหารในสังกัดกระทรวงฯ และหน่วยงานภาคเอกชนที่เกี่ยวข้อง เข้าร่วมงาน ณ โรงแรมอิสติน แกรนด์ พญาไท กรุงเทพฯ
นายจตุพร ได้กล่าวในปาฐกถาพิเศษว่า อีก 10 ปีข้างหน้าสิ่งที่โลกต้องเผชิญคือ ปัญหาสภาพอากาศที่รุนแรงแบบสุดขั้ว การเปลี่ยนแปลงขั้นวิกฤตต่อระบบโลก การสูญเสียความหลากหลายทางชีวภาพ การขาดแคลนทรัพยากรธรรมชาติ ซึ่งประเทศไทยเป็นประเทศที่ประสบปัญหาโลกร้อนติดอันดับ 1 ใน 10 ของโลก การเปลี่ยนแปลงสภาพภูมิอากาศ ยังส่งผลให้เกิดภัยพิบัติรุนแรง และบ่อยครั้งนําไปสู่ความสูญเสียทางเศรษฐกิจ ที่คาดการณ์ว่าจะสูงถึง 12.5 ล้านล้านเหรียญสหรัฐ (USD) ในปี ค.ศ. 2050 จึงถือเป็นปัญหาใหญ่ที่ทุกภาคส่วนควรให้ความสําคัญ และเผยแพร่ข้อมูลข่าวสารให้เข้าถึงประชาชนมากที่สุด เพื่อสร้างความเข้าใจถึงปัญหาและผลกระทบที่จะเกิดขึ้นในอนาคต และในช่วงท้ายได้กล่าวขอบคุณ ฐานเศรษฐกิจที่ได้จัดตั้งศูนย์ Climate Center ขึ้น เพราะการสื่อสาร เป็นกลไกสําคัญที่ช่วยขับเคลื่อนการดําเนินงานด้านการเปลี่ยนแปลงสภาพภูมิอากาศ โดยเฉพาะการทําความเข้าใจกับภาคประชาชน สื่อมวลชนจึงมีบทบาทสําคัญในการผลักดันให้บรรลุเป้าหมายที่ประเทศตั้งไว้ได้
การจัดงาน Climate Center Grand Opening เป็นการเปิดตัวสํานักข่าวด้านการเปลี่ยนแปลงสภาพภูมิอากาศ หรือ Climate Center ที่จะเป็นศูนย์กลางคอนเทนต์ด้านการเปลี่ยนแปลงสภาพภูมิอากาศ เพื่อส่งเสริมให้ประเทศไทยบรรลุสู่เป้าหมาย Net Zero โดยมีการประสานความร่วมมือด้านการขับเคลื่อนนโยบายการรับมือการเปลี่ยนแปลงสภาพภูมิอากาศระหว่าง ฐานเศรษฐกิจ กับ กรมการเปลี่ยนแปลงสภาพภูมิอากาศและสิ่งแวดล้อม กระทรวงทรัพยากรธรรมชาติและสิ่งแวดล้อม เพื่อเป็นการร่วมกันขับเคลื่อนนโยบายการรับมือการเปลี่ยนแปลงสภาพภูมิอากาศ และการสื่อสารเผยแพร่เกี่ยวกับการเปลี่ยนแปลงสภาพภูมิอากาศให้เข้าถึงประชาชนมากที่สุด เพื่อสร้างการมีส่วนร่วมจากทุกภาคส่วนในการลดการปล่อยก๊าซเรือนกระจกให้เป็น Net Zero
รัฐบาลไทย-ข่าวทำเนียบรัฐบาล-กระทรวงพาณิชย์ยกทัพผู้ประกอบการ GI บุกใจกลางย่านธุรกิจ คัดสรรสุดยอดสินค้า GI ไทยทั่วทุกภูมิภาคกว่า 60 รายการ มาไว้ที่งาน “GI Market 2024” ณ เซ็นทรัลพระราม 9
วันอังคารที่ 26 มีนาคม 2567
กระทรวงพาณิชย์ยกทัพผู้ประกอบการ GI บุกใจกลางย่านธุรกิจ คัดสรรสุดยอดสินค้า GI ไทยทั่วทุกภูมิภาคกว่า 60 รายการ มาไว้ที่งาน “GI Market 2024” ณ เซ็นทรัลพระราม 9
นายนภินทร ศรีสรรพางค์ รัฐมนตรีช่วยว่าการกระทรวงพาณิชย์เปิดงาน “GI Market 2024” อย่างยิ่งใหญ่ ยกขบวนสินค้า GI ไทย
สุดยอดสินค้าอัตลักษณ์ชุมชนสู่ใจกลางกรุง ชวนทุกท่านร่วมช้อปฟิน กินฉ่ํา กับสินค้าพรีเมี่ยมกว่า 60 ร้านค้าจากทั่วประเทศ ตั้งแต่วันนี้ – 31 มีนาคม 2567 ณ ลาน Work & Play ชั้น 1 ศูนย์การค้าเซ็นทรัลพระราม 9
นายนภินทร เผยว่า กระทรวงพาณิชย์มีนโยบายขับเคลื่อนเศรษฐกิจชุมชนด้วยสิ่งบ่งชี้ทางภูมิศาสตร์ (GI) ซึ่งนับเป็น Soft Power ที่สําคัญของประเทศไทย ที่จะสามารถสร้างมูลค่าเพิ่มให้กับสินค้า
อัตลักษณ์ชุมชน อันเกิดจากความหลากหลายทางชีวภาพ สภาพภูมิประเทศ สภาพภูมิอากาศ ตลอดจน
ภูมิปัญญาท้องถิ่นที่ถ่ายทอดจากรุ่นสู่รุ่น ส่งผลให้สินค้า GI ล้วนมีอัตลักษณ์เฉพาะตัว โดยปัจจุบันมีสินค้า
ที่ขึ้นทะเบียน GI แล้ว 200 สินค้า สร้างมูลค่ากว่า 58,000 ล้านบาทต่อปี และมีการควบคุมคุณภาพมาตรฐาน ตลอดจนมีการส่งเสริมและขยายช่องทางการตลาดให้กับสินค้า GI ไทย เพื่อสร้างรายได้ให้กับผู้ผลิตและผู้ประกอบการในชุมชน นํามาสู่การยกระดับคุณภาพชีวิตความเป็นอยู่ของประชาชนให้ดีขึ้น
นายนภินทร กล่าวเพิ่มเติมว่า งาน “GI Market 2024” ณ ศูนย์การค้าเซ็นทรัลพระราม 9
ได้รวบรวมสินค้า GI จากทุกภูมิภาคทั่วประเทศกว่า 60 ร้านค้า การันตีคุณภาพส่งตรงจากแหล่งผลิต
ถึงมือผู้บริโภคโดยตรง เช่น ผ้าไหมยกดอกลําพูน ผ้าหม้อห้อมแพร่ ทุเรียนหลงลับแลอุตรดิตถ์ ทุเรียนจันท์ มะพร้าวน้ําหอมบ้านแพ้ว กาแฟดอยตุง กาแฟเทพเสด็จ ชาเชียงราย ข้าวสังข์หยดเมืองพัทลุง ข้าวเหนียวเขาวงกาฬสินธุ์ ปลากุเลาเค็มตากใบ ปลาทูแม่กลอง และอื่นๆ อีกมากมาย เป็นต้น และมีการจัดจําหน่ายและแสดงสินค้าจากหน่วยงานพันธมิตร เช่น การแสดงการผลิตภัณฑ์วัฒนธรรมไทย (Cultural Product of Thailand : CPOT) จากกระทรวงวัฒนธรรม และการแสดงและจําหน่าย GI จากตลาดจริงใจ Farmers Market ในเครือเซ็นทรัล
ภายในงานนอกจากการจําหน่ายสินค้า GI แล้ว ผู้สนใจสามารถสั่งซื้อสินค้าออนไลน์ได้ผ่านทางเพจ Facebook : GI Thailand โดยจะมีการไลฟ์สดขายสินค้า GI ภายในงานจากอินฟลูเอนเซอร์ชื่อดัง เช่น พิ้งกี้ สาวิกา ดีเจเอกกี้ ดีเจดาด้า เบนซ์ ปุณยาพร หนูเล็ก ก่าก๊า เป็นต้น จึงขอเชิญชวนทุกท่านมาร่วมอุดหนุน และเป็นกําลังใจให้ผู้ประกอบการ GI ไทยในงาน “GI Market 2024” ณ ลานกิจกรรม Work & Play ชั้น 1 ศูนย์การค้าเซ็นทรัลพระราม 9 ตั้งแต่วันนี้ ถึงวันที่ 31 มีนาคม 2567
นายนภินทร กล่าวทิ้งท้ายว่า งาน GI Market ถือเป็นอีกหนึ่งโครงการสําคัญที่ขยายช่องทางการตลาดให้กับผู้ผลิตและผู้ประกอบการ GI ไทยและสร้างการรับรู้ให้กับผู้บริโภค และในปีนี้ยังมีกิจกรรม
ที่พิเศษกว่าทุกปี โดยกรมทรัพย์สินทางปัญญาเตรียมจัดงาน “GI Market สัญจร” ในต่างจังหวัด ได้แก่ จังหวัดอุดรธานี จังหวัดนครศรีธรรมราช โดยสามารถติดตามข่าวสารของงานดังกล่าวได้ที่ Facebook : GI Thailand
รัฐบาลไทย-ข่าวทำเนียบรัฐบาล-รัฐมนตรีฯพิมพ์ภัทรา ร่วมยินดี 55 ปี สมอ. พร้อมเปิดงาน “มหกรรมสินค้าคุณภาพได้มาตรฐานราคาโรงงานฯ” ชวนประชาชน ซื้อสินค้าคุณภาพดี มีมาตรฐาน ในราคาโรงงาน 25 - 29 มีนาคมนี้ที่ สมอ.
วันอังคารที่ 26 มีนาคม 2567
26/03/2567
รัฐมนตรีฯพิมพ์ภัทรา ร่วมยินดี 55 ปี สมอ. พร้อมเปิดงาน “มหกรรมสินค้าคุณภาพได้มาตรฐานราคาโรงงานฯ” ชวนประชาชน ซื้อสินค้าคุณภาพดี มีมาตรฐาน ในราคาโรงงาน 25 - 29 มีนาคมนี้ที่ สมอ.
รัฐมนตรีฯพิมพ์ภัทรา ร่วมยินดี 55 ปี สมอ. พร้อมเปิดงาน “มหกรรมสินค้าคุณภาพได้มาตรฐานราคาโรงงานฯ” ชวนประชาชน ซื้อสินค้าคุณภาพดี มีมาตรฐาน ในราคาโรงงาน 25 - 29 มีนาคมนี้ที่ สมอ.
วันที่ 25 มีนาคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม เป็นประธานในพิธีเปิดงาน “มหกรรมสินค้าคุณภาพได้มาตรฐานราคาโรงงาน เนื่องในโอกาสครบรอบ 55 ปี การสถาปนาสํานักงานมาตรฐานผลิตภัณฑ์อุตสาหกรรม” โดยมีนายณัฐพล รังสิตพล ปลัดกระทรวงอุตสาหกรรม นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม และผู้บริหารกระทรวงอุตสาหกรรมเข้าร่วมแสดงความยินดี โดยมีนายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม ให้การต้อนรับ ณ บริเวณห้องนิทรรศการ และห้องโถง ชั้น 1 อาคารสํานักงานมาตรฐานผลิตภัณฑ์อุตสาหกรรม
รัฐมนตรีว่าการกระทรวงอุตสาหกรรม กล่าวแสดงความยินดีในโอกาสครบรอบ 55 ปี สํานักงานมาตรฐานผลิตภัณฑ์อุตสาหกรรม หรือ สมอ. ที่เป็นผู้ดําเนินงานด้านการมาตรฐานของประเทศ เพื่อผลักดันให้ภาคอุตสาหกรรมเติบโตอย่างต่อเนื่อง โดยการส่งเสริม ให้ทุกภาคส่วนนําการมาตรฐานไปใช้ประโยชน์ เพื่อพัฒนาสินค้าและบริการให้มีคุณภาพเป็นไปตามมาตรฐาน และเพิ่มศักยภาพในการแข่งขันทางการค้า ขณะเดียวกันก็คุ้มครองผู้บริโภคให้มีความปลอดภัยจากการใช้สินค้า ด้วยการกํากับ ดูแล คุณภาพของสินค้าที่จําหน่ายในท้องตลาด และทางออนไลน์อย่างต่อเนื่อง เพื่อให้ประชาชนได้ใช้สินค้าที่มีคุณภาพ ได้มาตรฐาน และมีความปลอดภัย
โดยในปีนี้ สมอ. ได้จัดงาน “มหกรรมสินค้าคุณภาพได้มาตรฐานราคาโรงงาน เนื่องในโอกาสครบรอบ 55 ปี การสถาปนาสํานักงานมาตรฐานผลิตภัณฑ์ อุตสาหกรรม” ขึ้น เพื่อเป็นการเฉลิมฉลองเนื่องในโอกาสที่ สมอ. ครบรอบ 55 ปี และสืบทอดเจตนารมณ์ในการคุ้มครองผู้บริโภคให้ได้รับความปลอดภัยจากการใช้สินค้าที่มีมาตรฐาน ตลอดจนกระตุ้นเศรษฐกิจ และลดค่าครองชีพให้ประชาชน โดยนําผู้ประกอบการกว่า 50 ราย 92 บูธ ที่ผลิตและจําหน่ายสินค้าที่ได้มาตรฐาน มอก. มาร่วมออกร้านจําหน่ายสินค้าคุณภาพดี มีมาตรฐาน ในราคาโรงงาน ซึ่งถูกกว่าท้องตลาด 20 – 50 % ได้แก่ รถยนต์ รถจักรยานยนต์ ยางรถยนต์ เครื่องใช้ไฟฟ้าและอิเล็กทรอนิกส์ เช่น เครื่องปรับอากาศ เครื่องฟอกอากาศ เครื่องซักผ้า พัดลม ทีวี ตู้เย็น เครื่องดูดฝุ่น เตาไมโครเวฟ เตาปิ้งย่าง กระทะไฟฟ้า ไดร์เป่าผม เครื่องม้วนผม ลําโพง เครื่องเสียง หลอดไฟ โคมไฟ ปลั๊กพ่วง พาวเวอร์แบงค์ และคอมพิวเตอร์ เป็นต้น นอกจากนี้ยังมี รองเท้า อุปกรณ์กีฬา ภาชนะเมลามีน ภาชนะพลาสติก ภาชนะเทฟลอน ของเล่น หมวกกันน็อก หน้ากากอนามัย เครื่องกรองน้ําดื่ม น้ําตาลทราย รวมถึงสินค้าอุปโภคบริโภคอื่นๆ และสินค้า OTOP ที่ได้รับการรับรองมาตรฐานผลิตภัณฑ์ชุมชน (มผช.) และงานบริการที่ได้รับการรับรอง มอก. S โดยจัดระหว่างวันที่ 25 - 29 มีนาคม 2567 เวลา 08.30-18.00 น. ณ บริเวณโดยรอบอาคาร สมอ. ถนนพระรามที่ 6 เขตราชเทวี กรุงเทพฯ (เยื้องกับโรงพยาบาลรามาธิบดี) สอบถามรายละเอียดเพิ่มเติม โทร. 0 2430 6833 ต่อ 2310
รัฐบาลไทย-ข่าวทำเนียบรัฐบาล-​นายกฯ เผย ครม. อนุมัติจ้างเหมานักการภารโรง แทนการยกเลิกครูเวร มอบหมายให้ ศธ.นำเทคโนโลยีมาช่วยดูแลความปลอดภัย
วันอังคารที่ 26 มีนาคม 2567
26/03/2567
​นายกฯ เผย ครม. อนุมัติจ้างเหมานักการภารโรง แทนการยกเลิกครูเวร มอบหมายให้ ศธ.นําเทคโนโลยีมาช่วยดูแลความปลอดภัย
​นายกฯ เผย ครม. อนุมัติจ้างเหมานักการภารโรง แทนการยกเลิกครูเวร มอบหมายให้ ศธ.นําเทคโนโลยีมาช่วยดูแลความปลอดภัย
วันนี้ (26 มีนาคม 2567) เวลา 11.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ครม. มีมติ อนุมัติการขอรับจัดสรรงบประมาณ สําหรับการจ้างเหมาบริการนักการภารโรง และเห็นชอบหลักการตามที่กระทรวงศึกษาธิการเสนอ เฉพาะปี พ.ศ. 2568 โดยให้กระทรวงศึกษาธิการใช้งบประมาณในการจ้างภารโรงอย่างคุ้มค่า โปร่งใสและมีประสิทธิภาพ สําหรับระยะต่อไป ให้กระทรวงศึกษาธิการนําเทคโนโลยี เช่น กล้องวงจรปิด มาช่วยดูแลความปลอดภัยแทนการเพิ่มกําลังคน ซึ่งสืบเนื่องจากการยกเลิกเวรครู เมื่อช่วงระยะเวลาสองเดือนที่ผ่านมา
รัฐบาลไทย-ข่าวทำเนียบรัฐบาล-​โฆษกรัฐบาล เผยข้อสั่งการ/นโยบายของนายกรัฐมนตรี ในการประชุมคณะรัฐมนตรี
วันอังคารที่ 26 มีนาคม 2567
26/03/2567
​โฆษกรัฐบาล เผยข้อสั่งการ/นโยบายของนายกรัฐมนตรี ในการประชุมคณะรัฐมนตรี
​โฆษกรัฐบาล เผยข้อสั่งการ/นโยบายของนายกรัฐมนตรี ในการประชุมคณะรัฐมนตรี
วันนี้ (26 มีนาคม 2567) นายชัย วัชรงค์ โฆษกประจําสํานักนายกรัฐมนตรี เปิดเผยข้อสั่งการ/นโยบายของนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ในการประชุมคณะรัฐมนตรี สรุปสาระสําคัญดังนี้
นายกฯ ได้กล่าวขอบคุณคณะรัฐมนตรีที่เข้าร่วมชี้แจง พร้อมตอบคําถามในประเด็นที่เกี่ยวข้อง และรับฟังความคิดเห็นในการประชุมวุฒิสภา ครั้งที่ 28 (สมัยสามัญประจําปีครั้งที่สอง) เป็นพิเศษ ญัตติขอเปิดอภิปรายทั่วไปในวุฒิสภาฯ ตามมาตรา 153 ของรัฐธรรมนูญ ซึ่งปิดการประชุมไปด้วยดีเมื่อวานนี้
โดยนายกฯ ยังได้กล่าวขอให้กระทรวงคมนาคม เตรียมความพร้อมการเดินทางของประชาชนที่จะเดินทางกลับไปยังภูมิลําเนาช่วงเทศกาลสงกรานต์ เนื่องด้วยเทศกาลสงกรานต์ จะมีประชาชนใช้เส้นทางคมนาคม และการบริการขนส่งเป็นจํานวนมาก โดยขอให้อํานวยความสะดวก จัดเตรียมจํานวนรถโดยสารให้เพียงพอ ไม่ให้เกิดความแออัด รวมถึงเส้นทางคมนาคม ไม่ให้เกิดการจราจรติดขัด โดยเฉพาะอย่างยิ่งบริเวณถนนพระราม 2 ให้เร่งแก้ไข
พร้อมทั้งขอให้กระทรวงการท่องเที่ยวและกีฬา จัดเทศกาล “เย็นทั่วหล้า มหาสงกรานต์” ในหลายจังหวัด และประสานงาน บูรณาการการทํางานกับกระทรวงมหาดไทย หน่วยงานความมั่นคง ตํารวจ ทหาร ในเรื่องการเดินทาง และความปลอดภัยของประชาชน เพื่อให้เป็นเทศกาลแห่งความสุข และอบอุ่นของพี่น้องประชาชน โดย นายกฯ จะไปตรวจสอบความพร้อมในจุดสําคัญๆ ต่างๆ ด้วยตัวเองในช่วงต้นเดือนเมษายน
รัฐบาลไทย-ข่าวทำเนียบรัฐบาล-​นายกฯ กำชับ หน่วยงานที่เกี่ยวข้องดูแลความปลอดภัย ปชช. ช่วงเทศกาลสงกรานต์ เผยเตรียมลงพื้นที่ตรวจดูการจราจรด้วยตนเอง
วันอังคารที่ 26 มีนาคม 2567
26/03/2567
​นายกฯ กําชับ หน่วยงานที่เกี่ยวข้องดูแลความปลอดภัย ปชช. ช่วงเทศกาลสงกรานต์ เผยเตรียมลงพื้นที่ตรวจดูการจราจรด้วยตนเอง
​นายกฯ กําชับ หน่วยงานที่เกี่ยวข้องดูแลความปลอดภัย ปชช. ช่วงเทศกาลสงกรานต์ เผยเตรียมลงพื้นที่ตรวจดูการจราจรด้วยตนเอง
วันนี้ (26 มีนาคม 2567) เวลา 11.50 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง กล่าวภายหลังการประชุมคณะรัฐมนตรีว่า ได้กําชับหน่วยงานที่เกี่ยวข้องดูแลเรื่องความปลอดภัยของพี่น้องประชาชน ในการเดินทางกลับภูมิลําเนา ช่วงเทศกาลสงกรานต์ ให้เดินทางด้วยความปลอดภัย ซึ่งคาดว่าจะมีพี่น้องประชาชนเดินทางกลับภูมิลําเนาเป็นจํานวนมาก โดยนายกฯ ได้กําชับกระทรวงคมนาคมดูแลความปลอดภัยให้พี่น้องประชาชน ทั้งนี้ นายกฯ จะลงพื้นที่ตรวจการจราจรด้วยตนเองช่วงใกล้เทศกาลสงกรานต์ พร้อมมอบหมายให้ฝ่ายความมั่นคง ดูแลความเป็นอยู่ และความปลอดภัยในทุก ๆ เรื่อง ตลอดช่วงเทศกาลสงกรานต์ให้เป็นไปได้ด้วยดี และมอบหมายให้กระทรวงการท่องเที่ยวและการกีฬาจัดนิทรรศการช่วงเทศกาลสงกรานต์ กําชับ ให้ดูแลพี่น้องประชาชนที่เดินทางมาร่วมชมนิทรรศการช่วงเทศกาลสงกรานต์
รัฐบาลไทย-ข่าวทำเนียบรัฐบาล-​รองปลัดฯ ณัฏฐิญา นั่งหัวโต๊ะมอบแนวทางการเขียนผลงานทางวิชาการเพื่อแต่งตั้งดำรงตำแหน่งระดับชำนาญการและชำนาญการพิเศษ ใช้เป็นต้นแบบในการปฏิบัติงาน
วันจันทร์ที่ 25 มีนาคม 2567
25/03/2567
​รองปลัดฯ ณัฏฐิญา นั่งหัวโต๊ะมอบแนวทางการเขียนผลงานทางวิชาการเพื่อแต่งตั้งดํารงตําแหน่งระดับชํานาญการและชํานาญการพิเศษ ใช้เป็นต้นแบบในการปฏิบัติงาน
​รองปลัดฯ ณัฏฐิญา นั่งหัวโต๊ะมอบแนวทางการเขียนผลงานทางวิชาการเพื่อแต่งตั้งดํารงตําแหน่งระดับชํานาญการและชํานาญการพิเศษ ใช้เป็นต้นแบบในการปฏิบัติงาน เกิดการพัฒนา เป็นประโยชน์ต่อหน่วยงานและประชาชน
วันที่ 21 มีนาคม 2567 นางสาวณัฏฐิญา เนตยสุภา เปิดการฝึกอบรมแนวทางการเขียนผลงานทางวิชาการเพื่อแต่งตั้งให้ดํารงตําแหน่งประเภทวิชาการ ระดับชํานาญการและชํานาญการพิเศษ โดยมีนางสาวสุนีย์ โสภณ ผู้อํานวยการกองบริหารทรัพยากรบุคคล (กบค.) ข้าราชการสํานักงานปลัดกระทรวงอุตสาหกรรมทั้งส่วนกลางและส่วนภูมิภาค ข้าราชการสํานักงานรัฐมนตรี ที่ดํารงตําแหน่งประเภทวิชาการ ระดับปฏิบัติการและระดับชํานาญการ ในสายงานนักวิเคราะห์นโยบายและแผน นักวิชาการอุตสาหกรรม และวิศวกร จํานวนกว่า 221 คน เข้าร่วม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบสื่ออิเล็กทรอนิกส์ (ระบบ ZOOM)
รองปลัดฯ ณัฏฐิญา กล่าวว่า หลักสูตรการฝึกอบรมในครั้งนี้ นับเป็นหลักสูตรที่มีความจําเป็นต่อการจัดทําผลงานทางวิชาการเพื่อเลื่อนระดับ ต้องแสดงถึงความรู้ ความสามารถ การสั่งสมประสบการณ์ ความเชี่ยวชาญที่เหมาะสมในระดับและสายงานที่ท่านเข้ารับการประเมิน และใช้เป็นแบบอย่างหรือเป็นต้นแบบในการปฏิบัติงาน เพื่อให้เกิดการพัฒนา การแก้ปัญหาในการปฏิบัติงาน เกิดประโยชน์ต่อหน่วยงานหรือต่อประชาชนได้ “ดิฉันหวังว่าหลักสูตรนี้จะช่วยให้ทุกท่านเข้าใจถึงหลักเกณฑ์การประเมิน รูปแบบ และแนวทางการเขียนผลงานวิชาการได้อย่างถูกต้องครบถ้วน เป็นไปตามเกณฑ์ของ ก.พ. หลักวิชาการ และสอดคล้องกับแนวทางของคณะกรรมการประเมินผลงาน รวมทั้งเป็นแหล่งข้อมูลให้น้อง ๆ รุ่นต่อมาได้เรียนรู้ หรือนํามาปรับใช้ในการปฏิบัติงาน ตลอดจนเป็นตัวอย่างในการเขียนผลงานทางวิชาการที่น้อง ๆจะสามารถใช้เป็นแนวทางในการเขียนผลงานได้”
สําหรับการอบรมดังกล่าว ได้รับเกียรติจาก ผอ.กบค. เป็นผู้มีความรู้ความเข้าใจด้านหลักเกณฑ์และวิธีการประเมินผลงานทั้งจากกรรมการประเมินผลงาน ซึ่งจะเป็นประโยชน์ต่อการแลกเปลี่ยนความคิดเห็น ข้อสงสัย หรือปัญหาที่พบเจอ เพื่อจะได้มีความเข้าใจในการเขียนผลงานทางวิชาการที่ถูกต้องและได้มาตรฐาน โดยหัวข้อการบรรยายให้ความรู้ ในเรื่องของหลักเกณฑ์ วิธีการประเมินผลงาน รูปแบบการเขียนผลงานทางวิชาการเพื่อขอรับการประเมินเพื่อแต่งตั้งให้ดํารงตําแหน่งฯ และแนวทางการเขียนผลงานทางวิชาการเพื่อขอรับการประเมินผลงานเพื่อแต่งตั้งให้ดํารงตําแหน่งประเภทวิชาการ ระดับชํานาญการและระดับชํานาญการพิเศษ ในตําแหน่งนักวิเคราะห์นโยบายและแผน นักวิชาการอุตสาหกรรม และวิศวกร
รัฐบาลไทย-ข่าวทำเนียบรัฐบาล-โฆษกรัฐบาล เผยรัฐบาลพร้อมแสดงศักยภาพด้านการแพทย์สู่สากล ณ World Expo 2025 Osaka Kansai เดินหน้าผลักดันไทยสู่การเป็น Medical Hub ของโลก
วันอังคารที่ 26 มีนาคม 2567
26/03/2567
โฆษกรัฐบาล เผยรัฐบาลพร้อมแสดงศักยภาพด้านการแพทย์สู่สากล ณ World Expo 2025 Osaka Kansai เดินหน้าผลักดันไทยสู่การเป็น Medical Hub ของโลก
โฆษกรัฐบาล เผยรัฐบาลพร้อมแสดงศักยภาพด้านการแพทย์สู่สากล ณ World Expo 2025 Osaka Kansai เดินหน้าผลักดันไทยสู่การเป็น Medical Hub ของโลก
วันที่ 26 มีนาคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า รัฐบาลเดินหน้าขับเคลื่อนอุตสากรรมการแพทย์ของไทยในระดับนานาชาติ มุ่งประชาสัมพันธ์เพื่อประกาศศักยภาพและความพร้อมทางการแพทย์ของไทยในการเป็นจุดหมายปลายทางด้านการดูแลสุขภาพของโลก (Medical Hub) ที่ให้บริการทางการแพทย์อย่างมีคุณภาพและเป็นไปตามมาตรฐานในระดับสากล ในงาน Expo 2025 Osaka, Kansai, Japan จัดขึ้น ณ นครโอซากา ประเทศญี่ปุ่น ระหว่างวันที่ 13 เมษายน – 13 ตุลาคม 2568 ภายใต้แนวคิด “Designing Future Society For Our Live” การออกแบบสังคมแห่งอนาคตสําหรับชีวิตของเรา
โฆษกประจําสํานักนายกรัฐมนตรี กล่าวว่า กรมสนับสนุนบริการสุขภาพ กระทรวงสาธารณสุข ได้จัดทํานิทรรศการไทยในงาน Expo 2025 Osaka, Kansai, Japan ภายใต้แนวคิดหลัก “THAILAND Connecting Lives for Greatest Happiness” สร้างสรรค์ชีวิตเพื่อความสุขที่ยิ่งใหญ่ และมีการสร้างอาคารนิทรรศการจากแนวคิด “วิมานไทย (VIMANA THAI)” สู่ “ภูมิพิมาน Bhumi Phiman” ที่นําเสนอจุดเด่นด้านการบริการทางการแพทย์ของไทยว่าเป็นประเทศที่มีภูมิคุ้มกัน มีการพัฒนาต่อยอดการใช้ภูมิวิถีทางการแพทย์ไทยสู่เทคโนโลยีและนวัตกรรมทางการแพทย์และสาธารณสุขที่มีศักยภาพและมีความพร้อมสู่การเป็น Medical Hub ของโลก ทั้งนี้ ภายในงานนิทรรศการจะมีการแบ่งปันและแลกเปลี่ยนวิธีการจัดการด้านการแพทย์และสาธารณสุขและแนวทางในการรับมือกับวิกฤตสุขภาพและการระบาดของ COVID-19 ที่ผ่านมาของไทยด้วย
โฆษกประจําสํานักนายกรัฐมนตรี กล่าวเพิ่มเติมว่า การร่วมงาน Expo 2025 Osaka, Kansai, Japan จะทําให้เกิดการสร้างความเชื่อมั่นแก่นักลงทุนจากทั่วโลกต่อจุดแข็งของอุตสาหกรรมการแพทย์ของไทย พร้อมทั้ง ขยายโอกาสในการลงทุนธุรกิจสุขภาพและการแพทย์ในไทย ซึ่งจะกระตุ้นเศรษฐกิจด้านการท่องเที่ยวเชิงสุขภาพทั่วประเทศให้มีความแข็งแกร่งมากยิ่งขึ้น โดยคาดว่าจะมีประเทศสมาชิกและองค์กรระหว่างประเทศจากทั่วโลก เข้าร่วมงานประมาณ 28.2 ล้านคน
“นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ชื่นชมความร่วมมือของทุกภาคส่วนในการผลักดันความพร้อมในการเข้าร่วม Expo 2025 Osaka, Kansai, Japan เพื่อเป็นโอกาสแสดงถึงความสําคัญที่รัฐบาลมีให้อุตสาหกรรมการแพทย์ทั้งในฐานะฟันเฟืองที่จะขับเคลื่อนเศรษฐกิจไทยให้เติบโต และเพื่อรักษาทุกชีวิตคนไทย ให้เข้าถึงการสาธารณสุขที่ดี พร้อมย้ําว่าจะเป็นโอกาสให้ไทยได้แสดงความแข็งแกร่งและความพร้อมในการเป็นที่พึ่งด้านระบบบริการสุขภาพให้แก่นานาประเทศ แสดงศักยภาพไทยพร้อมเป็น Medical Hub ของโลก“ นายชัย กล่าว
รัฐบาลไทย-ข่าวทำเนียบรัฐบาล-“ไทย – บราซิล” กระชับความสัมพันธ์ พร้อมส่งเสริมสินค้าด้านเกษตรร่วมกัน
วันอังคารที่ 26 มีนาคม 2567
“ไทย – บราซิล” กระชับความสัมพันธ์ พร้อมส่งเสริมสินค้าด้านเกษตรร่วมกัน
“ไทย – บราซิล” กระชับความสัมพันธ์ พร้อมส่งเสริมสินค้าด้านเกษตรร่วมกัน
นายบุญสิงห์ วรินทร์รักษ์ ที่ปรึกษารัฐมนตรีว่าการกระทรวงเกษตรและสหกรณ์ ได้รับมอบหมายจาก ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ หารือร่วมกับ นายโรแบร์โต เซอร์โรนี เปโรซา ผู้ช่วยรัฐมนตรีว่าการกระทรวงเกษตร ปศุสัตว์ และอุปทานอาหาร สหพันธ์สาธารณรัฐบราซิล ด้านการค้าและความสัมพันธ์ระหว่างประเทศ (Mr. Roberto Serroni Perosa : Vice Minister for Trade and International Relations of MAPA) พร้อมด้วย นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นายโสภัชย์ ชวากุล รองอธิบดีกรมปศุสัตว์ นางวิลาวัณย์ ใคร่ครวญ รองอธิบดีกรมวิชาการเกษตร นางสาววนิดา กําเนิดเพ็ชร์ ผู้อํานวยการสํานักงานการเกษตรต่างประเทศ และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์
ในการหารือวันนี้ ฝ่ายไทยและฝ่ายบราซิล เห็นพ้องที่จะพัฒนาความสัมพันธ์ทางการค้าร่วมกัน โดยฝ่ายบราซิลได้เห็นถึงการเติบโตในทางที่ดีของประเทศไทย รวมทั้งฝ่ายบราซิลได้มีความสนใจถึงการรับรองเมล็ดพันธุ์พืช และมีความต้องการที่จะมีความร่วมมือกันในด้านเมล็ดกาแฟ รวมถึงเตรียมความพร้อมที่จะผลักดันการนําเข้า – ส่งออก สินค้าการเกษตรร่วมกันต่อไปในอนาค นอกจากนี้ สําหรับการเปิดตลาดสินค้าเกษตรระหว่างกัน ทั้งสองประเทศมีการลงนาม MOU ด้านสุขอนามัยและสุขอนามัยพืช ซึ่งกระทรวงเกษตรและสหกรณ์ โดย สํานักงานมาตรฐานสินค้าเกษตรและอาหารแห่งชาติ เป็นหน่วยงานรับผิดชอบหลักในการดําเนินงาน ดังนั้นหากประเด็นด้าน SPS ที่ไม่อยู่ภายใต้ขอบเขตของ MOU ด้านการเกษตร สามารถพิจารณาหยิบยกติดตาม เพื่อให้กรอบดังกล่าวเกิดประโยชน์สูงสุด
นายบุญสิงห์ วรินทร์รักษ์ กล่าวว่า ฝ่ายไทยรู้สึกเป็นเกียรติอย่างยิ่งที่สามารถดําเนินการลงนามบันทึกความเข้าใจ ว่า ด้วยความร่วมมือด้านการเกษตร ไปเมื่อวันที่ 16 มีนาคม 2565 โดยมีวัตถุประสงค์เพื่อสนับสนุนการแลกเปลี่ยนเทคโนโลยีข้อมูลการฝึกอบรม และความร่วมมือด้านการเกษตรระหว่างกัน ให้เกิดผลงานที่เป็นรูปธรรม ซึ่งฝ่ายไทยและฝ่ายบราซิลยังมีการหารือถึงกําหนดการที่เหมาะสม สําหรับจัดการประชุมคณะทํางานร่วม ครั้งที่ 1 ในช่วงเดือนสิงหาคม อีกด้วย
ทั้งนี้ สหพันธ์สาธารณรัฐบราซิลเป็นประเทศคู่ค้าสินค้าเกษตรอันดับที่ 4 ของไทย ในระหว่างปี 2564 - 2566 มีสัดส่วนการค้าสินค้าเกษตรร้อยละ 5.17 ของมูลค่าการค้าสินค้าเกษตรของไทยกับโลก โดยในปี 2564 มีมูลค่าการค้าสินค้าเกษตร 101,291 ล้านบาทและมีมูลค่าเพิ่มขึ้นต่อเนื่องในปี 2565 และ 2566 เป็นมูลค่า 121,580 ล้านบาท และ 125,829 ล้านบาท ตามลําดับ คิดเป็นมูลค่าการค้าสินค้าเกษตรเฉลี่ยปีละ 116,233 ล้านบาท โดยมีอัตราการค้าเพิ่มขึ้นเฉลี่ยปีละ 11.46 ต่อปี ซึ่งสินค้าเกษตรส่งออกที่สําคัญ 5 อันดับแรกได้แก่ 1) ยางธรรมชาติ 2) ยางแผ่นรมควัน 3) น้ํายางธรรมชาติ 4) ข้าวที่สีบ้างแล้วหรือสีทั้งหมด และ 5) ปลาปรุงแต่งอื่น ๆ
รัฐบาลไทย-ข่าวทำเนียบรัฐบาล-กระทรวงคมนาคมจัดสัมมนาถ่ายทอดเทคโนโลยีระบบเครือข่าย “Intelligent Network for Smart Transport” ณ จังหวัดเชียงราย เพื่อขับเคลื่อนระบบคมนาคมขนส่งเข้าสู่ยุคการคมนาคมขนส่งแบบอัตโนมัติ
วันอังคารที่ 26 มีนาคม 2567
กระทรวงคมนาคมจัดสัมมนาถ่ายทอดเทคโนโลยีระบบเครือข่าย “Intelligent Network for Smart Transport” ณ จังหวัดเชียงราย เพื่อขับเคลื่อนระบบคมนาคมขนส่งเข้าสู่ยุคการคมนาคมขนส่งแบบอัตโนมัติ
...
นายชยธรรม์ พรหมศร ปลัดกระทรวงคมนาคม ได้มอบหมายให้ นายวิทยา ยาม่วง รองปลัด กระทรวงคมนาคม เป็นประธานในการสัมมนาถ่ายทอดเทคโนโลยีระบบเครือข่าย “Intelligent Network for Smart Transport” (Focus Group ภาคเหนือ) ณ จังหวัดเชียงราย เมื่อวันที่ 25 มีนาคม 2567 โดยมี ดร.ธนิต วงศ์ปิยนันทกุล ผู้อํานวยการศูนย์เทคโนโลยีสารสนเทศและการสื่อสาร สํานักงานปลัดกระทรวงคมนาคมกล่าวรายงาน ในโอกาสนี้ นายวิวัฒน์ชัย โหตระไวศยะ ผู้ช่วยรัฐมนตรีประจํากระทรวงคมนาคม ได้เข้าร่วมสังเกตการณ์และให้มุมมองแนวทางการนําเทคโนโลยีดิจิทัลมาใช้ในการขับเคลื่อนการดําเนินงานของกระทรวงคมนาคม เพื่อช่วยพลิกโฉมการพัฒนาระบบคมนาคมขนส่งให้สามารถสนับสนุนยกระดับและเพิ่มคุณภาพการให้บริการแก่ประชาชน รวมถึงได้เน้นย้ําถึงความสําคัญของการเตรียมความพร้อมและการปรับตัวของบุคลากรทุกระดับให้เท่าทันต่อยุคดิจิทัล
ทั้งนี้ นายวิทยา ยาม่วง ได้เน้นย้ําให้หน่วยงานในสังกัดกระทรวงคมนาคมตระหนักถึงความสําคัญในการพัฒนาโครงสร้างพื้นฐานและสิ่งอํานวยความสะดวกด้านคมนาคมขนส่ง ซึ่งเป็นรากฐานสําคัญในการพัฒนาประเทศในมิติต่าง ๆ และเป็นส่วนสําคัญในการส่งเสริมให้เกิดมูลค่าเพิ่มทางเศรษฐกิจของประเทศ
โดยการสัมมนาดังกล่าว เป็นการดําเนินงานเพื่อขับเคลื่อนระบบคมนาคมขนส่งเข้าสู่ยุคการคมนาคมขนส่งแบบอัตโนมัติ ภายใต้แผนพัฒนาด้านดิจิทัลของกระทรวงคมนาคม (พ.ศ. 2566 - 2570) ด้วยการเพิ่มศักยภาพการพัฒนาด้านดิจิทัลในใน 4 ด้าน ประกอบด้วย 1) ด้านข้อมูล 2) ด้านโครงสร้างพื้นฐาน 3) ด้านระบบงานดิจิทัล และ 4) ด้านการพัฒนาบุคลากร ซึ่งการสัมมนาฯ จัดขึ้น จํานวน 3 ครั้ง ใน 3 ภาค ประกอบด้วย ภาคตะวันออกเฉียงเหนือ (จังหวัดนครราชสีมา) ภาคตะวันออก (จังหวัดชลบุรี) และภาคเหนือ (จังหวัดเชียงราย) มีวัตถุประสงค์เพื่อสร้างการรับรู้ต่อนโยบายดิจิทัลและทิศทางการพัฒนาเทคโนโลยีระบบเครือข่ายของกระทรวงคมนาคม รวมถึงสร้างความตระหนักรู้ต่อการปฏิบัติงานตามกรอบของกฎหมาย ด้านดิจิทัลให้กับบุคลากรของหน่วยงานในส่วนภูมิภาค และเพื่อสร้างความร่วมมือในการขับเคลื่อนงานด้านดิจิทัลระหว่างหน่วยงานส่วนกลางและส่วนภูมิภาค โดยมีผู้บริหารและบุคลากรจากหน่วยงานในสังกัดกระทรวงคมนาคม ทั้งในส่วนกลางและส่วนภูมิภาคเข้าร่วมการสัมมนา จํานวนกว่า 300 คน ซึ่งข้อเสนอแนะ ความคิดเห็น และความคาดหวังที่ได้รับจากการสัมมนาฯ ศูนย์เทคโนโลยีสารสนเทศและการสื่อสารจะนํามาใช้เป็นข้อมูลนําเข้าในการพัฒนาการให้บริการและเพิ่มประสิทธิภาพของระบบเครือข่ายและการพัฒนางานด้านดิจิทัลของกระทรวงคมนาคมต่อไป
รัฐบาลไทย-ข่าวทำเนียบรัฐบาล-​รองโฆษกฯ รัดเกล้า เผย รัฐบาล​ โดย​ ก.อุตสาหกรรม​ เดินหน้าผลักดันผลิตภัณฑ์อุตสาหกรรมทุกชนิดต้องได้มาตรฐาน มีคุณภาพ และความปลอดภัย
วันอังคารที่ 26 มีนาคม 2567
26/03/2567
​รองโฆษกฯ รัดเกล้า เผย รัฐบาล​ โดย​ ก.อุตสาหกรรม​ เดินหน้าผลักดันผลิตภัณฑ์อุตสาหกรรมทุกชนิดต้องได้มาตรฐาน มีคุณภาพ และความปลอดภัย
​รองโฆษกฯ รัดเกล้า เผย รัฐบาล​ โดย​ ก.อุตสาหกรรม​ เดินหน้าผลักดันผลิตภัณฑ์อุตสาหกรรมทุกชนิดต้องได้มาตรฐาน มีคุณภาพ และความปลอดภัย พร้อมเชิญชวนร่วมงานมหกรรมสินค้าคุณภาพได้มาตรฐานราคาโรงงานของ สมอ.
วันที่ 26 มีนาคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี เชิญชวนประชาชนร่วมงาน “มหกรรมสินค้าคุณภาพได้มาตรฐานราคาโรงงาน เนื่องในโอกาสครบรอบ 55 ปี การสถาปนาสํานักงานมาตรฐานผลิตภัณฑ์อุตสาหกรรม” ระหว่างวันที่ 25 – 29 มีนาคม 2567 เวลา 08.30 - 18.00 น. ณ บริเวณโดยรอบอาคาร สมอ. ถนนพระรามที่ 6 เขตราชเทวี กรุงเทพฯ โดยภายในงานจะมีการจําหน่ายสินค้าคุณภาพที่ได้มาตรฐานผลิตภัณฑ์อุตสาหกรรม (มอก.) จากกว่า 92 บูธ
รองโฆษกประจําสํานักนายกรัฐมนตรี กล่าวว่า กระทรวงอุตสาหกรรม โดยสํานักงานมาตรฐานผลิตภัณฑ์อุตสาหกรรม (สมอ.) ให้ความสําคัญกับมาตรฐานสินค้าผลิตภัณฑ์อุตสาหกรรมทุกชนิด เดินหน้าภารกิจ Quick Win ตามนโยบายรัฐบาล ผลักดันให้ผลิตภัณฑ์อุตสาหกรรมทุกชนิดต้องได้มาตรฐาน มีคุณภาพ และความปลอดภัย เร่งกวาดล้างสินค้าด้อยคุณภาพให้หมดไปจากท้องตลาด โดยหากพบเจอจะดําเนินการยึดอายัดสินค้าไว้ทั้งหมดเพื่อดําเนินการตามกฎหมายต่อไป
ทั้งนี้ เพื่อให้ประชาชนได้รับข้อมูลข่าวสารเกี่ยวกับสํานักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม สามารถติดตามได้ที่เว็บไซต์ https://www.tisi.go.th/ โทรศัพท์ : 02-430-6815
“รัฐบาล โดยกระทรวงอุตสาหกรรม ภายใต้การนําของ​ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม​ ให้ความสําคัญกับมาตรฐานสินค้าผลิตภัณฑ์อุตสาหกรรมทุกชนิด เร่งสร้างความรู้ความเข้าใจในการขายสินค้าที่มีเครื่องหมาย มอก. อย่างถูกต้องตามกฎหมาย เพื่อมิให้เกิดการกระทําความผิดโดยรู้เท่าไม่ถึงการณ์ ให้ประชาชนได้ใช้สินค้าได้อย่างปลอดภัย พร้อมกันนี้ขอเชิญชวนประชาชนร่วมงาน และซื้อสินค้าที่ได้มาตรฐานในงานมหกรรมสินค้าคุณภาพได้มาตรฐานราคาโรงงาน เนื่องในโอกาสครบรอบ 55 ปี การสถาปนาสํานักงานมาตรฐานผลิตภัณฑ์อุตสาหกรรม ณ บริเวณโดยรอบอาคาร สมอ.” นางรัดเกล้า กล่าว